Monolophosaurus

Monolophosaurus bol stredne veľký dravý dinosaurus. Známy je z nekompletnej kostry. Žil pred 160 až 155 miliónmi rokov na území dnešnej Číny. Jediný druh je Monolophosaurus jiangi.

Opis 
Päť metrov dlhý monolofosaurus predstavoval na svoju dobu archaickú formu, veľmi primitívneho člena skupiny karnosaurov, kam patrí napríklad rod Allosaurus alebo obrovské kriedové rody Giganotosaurus a Carcharodontosaurus. Stavbou tela sa príliš neodlišoval od svojich neskorších príbuzných, na pretiahnutej hlave však disponoval nízkym, pretiahnutým kosteným hrebeňom, ktorý bol pri pohľade spredu mimoriadne úzky. Účel hrebeňa nie je istý, pravdepodobne však zohrával vizuálnu funkciu a mohol byť u samcov pestro sfarbený.

Spôsob života 
Územie, kde sa našli pozostatky monolofosaura, ukazovalo znaky prítomnosti vody. Tento predátor tak mohol obývať brehy jazier alebo prímorské oblasti. Korisťou mu boli zrejme malé a stredne veľké ornitopódy, prípadne mladé sauropódy a platňochrbté dinosaury.

Galéria

Referencie

Externé odkazy 
Rekonštrukcia výzoru monolofosaura.

Megalosauridae
Jurské dinosaury
Dinosaury z Ázie